CELEX: 62012CN0193
Language: fi
Date: 2012-04-25 00:00:00
Title: Asia C-193/12: Kanne 25.4.2012 — Euroopan komissio v. Ranskan tasavalta

21.7.2012   
            
            
               FI
            
            
               Euroopan unionin virallinen lehti
            
            
               C 217/6
            
         Kanne 25.4.2012 — Euroopan komissio v. Ranskan tasavalta
   (Asia C-193/12)
   2012/C 217/12
   Oikeudenkäyntikieli: ranska
   
      Asianosaiset
   
   
      Kantaja: Euroopan komissio (asiamiehet: B. Simon ja J. Hottiaux)
   
      Vastaaja: Ranskan tasavalta
   
      Vaatimukset
   
   
               —
            
            
               On todettava, että Ranskan tasavalta ei ole noudattanut vesien suojelemisesta maataloudesta peräisin olevien nitraattien aiheuttamalta pilaantumiselta 12.12.1991 annetun neuvoston direktiivin 91/676/ETY (1) 3 artiklan 1 ja 4 kohdan sekä liitteen I mukaisia velvoitteitaan, kun se ei ole määritellyt pilaantumisalttiiksi vyöhykkeiksi useita sellaisia vyöhykkeitä, joilla esiintyy liian suuria nitraattipitoisuuksia ja/tai rehevöitymistä, tai joilla näin saattaa tapahtua
            
         
               —
            
            
               Ranskan tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Komissio moittii vastaajaa siitä, että tämä ei ole vuonna 2007 pilaantumisalttiiden vyöhykkeiden luetteloa muuttaessaan määritellyt näitä vyöhykkeitä kattavasti, mikä sen olisi direktiivin 91/676/ETY 3 artiklan 1 ja 4 kohdan sekä liitteen I mukaan pitänyt tehdä.
   Komissio moittii Ranskan viranomaisia erityisesti siitä, että ne eivät ole määritelleet kymmentä ylimääräistä pilaantumisaltista vyöhykettä eivätkä ole toimittaneet minkäänlaisia yksityiskohtaisia tietoja, joilla tämä laiminlyönti voitaisiin perustella.
   
      (1)  EYVL L 375, s. 1.